Karang sebuah tulisan dalam bahasa Betawi yang bernada sedih dan panjangnya 1 paragraf.

Setiap anak-anak punya kebisaan yang beda-beda, kaga ada tuh yang namanye anak yang bodoh. Semuanye pinter tapi di bidangnye masing-masing, jadi makanye kite jangan pernah memaksakan yang namanye kehendak. Kebanyakkan orang tua suka maksain kehendaknye. Padahal ntu anak pade punya kebisaannye masing-masinh. Aye punya sodara die jago bener maen bulu tangkis, die minta sama babenye buat di masukkin ke sekolah atlet aje bulu tangkis, die kurang demen sama yang namanye belajar akademis. Tapi babenye ogah mau masukkin ke sekolah atlet die tetep kudu sekolah umum kaya abang-abangnye. Akhirannye die sekolahnye males-malesan nilainye juga pun jadinye kaga maksimal, bahkan akhirnye die pernah tinggal kelas.  Itulah makanye kite jangan suka maksain kehendak kite, kaga boleh egois jadi orang tua, akhirnye kesianan anaknye, dan kite jadi orang tua jadinye nyesel.